text: 11:36 вторник, 2 март
  Днес преобладават негативните настроения сред инвеститорите на БФБ, което доведе до понижения в стойностите на всички борсови индекси. Най-представителният SOFIX губи към момента 0,66%, като се смъкна до ниво 422,5 пункта. BGTR30 и BGREIT понижават стойностите си с малко над половин процент, докато широкият индикатор BG40 понижава нивото си с 1,16%. Оборотът общо, както на регулиран, така и извън регулиран пазар остава нисък в размер на 239 хиляди лева.
  Няколко компании на Официален пазар понижават пазарните си цени в рамките на 3 до 5%. В тази група попадат Кораборемонтен завод Одесос, Оловно цинков комплекс, както и Спарки Елтос. На същият сегмент обикновените книжа на Химимпорт поевтиняват с 1,48% до 2,66 лева.
  Сред компаниите понижаващи цените си на Неофициален пазар могат да се посочат - Балкан Ловеч и Еврохолд България, които губят от пазарната си оценка малко над 2%. С 5,05% спад се отличават книжата на Елхим Искра. От капитала на производителя на акумулаторни батерии се изтъргуваха 600 акции.
  След загубите си от последните две борсови сесии днес книжата на Биовет наваксват загубеното, като поскъпват с 9,17%. До момента се изтъргуваха 25 акции на цена от 7,7 лева.
  Книжата на ЦБА Асет Мениджмънт при оборот от 200 акции поскъпват с 20,76% до почти 0,8 лева за брой. Информацията е актуална към 11:15 часа / speshno.info